  Удмуртиысь гурт возёсъя но сиён-юонъя министерстволэн пресс-службаез Анжелика Тихонова корреспондент Шаркан ёросысь Сосновка черкогуртын 50 интылы ясли-сад пукто. Ужъёсты «Комплексное развитие сельских территорий» кун программа улсын нуо. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Та дыре лэсьтӥськисьёс висъет борддоръёсты ӝуто, укноос пуктыло, подвалын электроезъс кыско. Нош вуоно арняе тылпу кысон понна ву возьыны резервуар улэ котлован гудон борды басьтӥськозы. Одӥг этажъем ясли-сад 84,6 миллион манет тыр усёз. Ужъюртын 2 толэзьысен 3 аресозь пиналъёс понна 12-19 интылы чаклам куинь группаос, охраналы висъет, мисьтаськон, пӧраськон, эмчилы висъетъёс, крезьгурен но спортэн вырыны зал, кивалтӥсьлы, методикая ужъёслы но мукет кулэ луись висъетъёс луозы. Лэсьтӥськонэз шуркынмонэ йылпумъяны кулэ, уже кутыны туэ ик ӧдъяло. Тодэ вайытом, кык ар талэсь азьло Сосновкаын выль лулчеберет юрт усьтӥзы вал. Тегъёс: Удмуртия Шаркан дӥськут нылпиос лэсьтӥськон  